ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
جناب سربانند سونووال نے مودی سرکار کے ذریعہ آتم نربھر بھارت کی تعمیر کے لئے سماجی انصاف فراہم کرنے کی کوششوں کی وضاحت کی، سرکار کے مستفیدین کے ساتھ بات چیت بھی کی
مودی حکومت میں خدمات سے لیس بہترین حکمرانی عوامی فلاح وبہبود کا بنیاد ی نکتہ ہے
بندرگاہ، جہاز رانی و آبی شاہراہ اور آیوش کے مرکزی وزیر جناب سربا نند سونو وال نے مختلف سرکاری فلاحی منصوبوں کے مستفیدین کے ساتھ بات چیت کی۔ اس کے ساتھ ہی وہ آج وشا کھا پٹنم سے ورچوئل طریقے سے غریب کلیان اجلاس میں وزیراعظم کے ساتھ شامل ہوئے۔ مرکزی وزیر نے مستفیدین کے ساتھ بات چیت کی اور اُن سے تحریک دینے والی کہانیاں سنیں، جو نئے ہندوستان میں تبدیلی کی علامت بن گئی ہیں۔
اس موقع پر اپنے خطاب میں جناب سونو وال نے کہا کہ ‘‘ہمارے محترم وزیراعظم جناب نریندر مودی جی کی دور اندیش قیادت میں ہندوستان ایک عالمی عظیم طاقت بن رہا ہے۔ اس تبدیلی کی بنیاد میں سرکار کے ذریعہ ہمارے ملک کے سب سے زیادہ ضرورت مند شہریوں کو مہیا کیا گیا تاریخی سماجی انصاف ہے۔ اس نے ہمیں ایک آتم نر بھر بھارت کی طرف رفتہ رفتہ لیکن مستحکم طریقے سے بڑھنے اور ایک انصاف پر مبنی سماج کی تعمیر کرنے میں مدد کی ہے۔
غریب کلیان سمیلن کو سرکار کے ذریعہ چلائے جارئے مختلف فلاحی منصوبوں کے بارے میں عوام سے براہ راست معلومات حاصل کرنے کے لئے عوام کے ساتھ براہ راست منتخب شدہ نمائندوں کے درمیان مکالمے کے لئے ڈیزائن کیا گیا تھا۔
آندھرا پردیش کے لوگوں کے رول پر روشنی ڈالتے ہوئے مرکزی وزیر جناب سونو وال نے کہا کہ آندھرا پردیش کے لوگ بہت محنت کش ہیں اور آپ کی ریاست امکانات سے بھری ہوئی ہے۔ اسے مودی جی نے شناخت کرلیا ہے۔ ہمیں آتم نر بھر بھارت بنانے کے لئے ہمارے لیڈر کے ذریعہ دی گئی واضح کال پر توجہ دینی چاہئے۔ انہوں نے کہا کہ اُن کی قیادت میں یہ ویژن حقیقت میں بدل جائے گا۔ جناب سونو وال نے یہ بھی کہا کہ ہمیں آندھرا پردیش کو ملک کی اعلیٰ ترین ریاستوں میں سے ایک کے طور پر فروغ دینے کے لئے ساتھ مل کر کام کرنا چاہئے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6981
(Visitor Counter : 66
شماریات اور پروگرام کے نفاذ کی وزارت
ایم پی ایل اے ڈی اسکیم کے دائرہ کار کی توسیع
اعداد وشمار اور پروگرام کے نفاذ کی وزارت کے وزیر مملکت آزادانہ چارج اور کارپوریٹ امور کی وزارت میں وزیرمملکت جناب راؤ اندرجیت سنگھ نےآج راجیہ سبھا میں ایک تحریری جواب میں بتایا کہ نظر ثانی شدہ رہنما خطوط کے تحت، معزز اراکین پارلیمنٹ کو ایسے کاموں کے انتخاب میں لچک فراہم کی گئی ہے جو ایم پی ایل اے ڈی اسکیم کے تحت کیے جا سکتے ہیں بشرطیکہ یہ معاشرے کی وسیع تر عوامی بھلائی کے لیے پائیدار عوامی اثاثوں کی تشکیل کا باعث بنے۔ معزز اراکین پارلیمنٹ کو نئے منصوبوں کی سفارش کرنے سے پہلے وزارت کی طرف سے اصل فنڈ جاری ہونے کا انتظار کرنے کی ضرورت نہیں ہوگی کیونکہ انہیں مخصوص شرائط کے ساتھ ہر مالی سال کے آغاز میں پیسےنکالنے میں سالانہ حدود مختص کی جائیں گی۔ فنڈ کے بہاؤ کا پورا عمل ایک آئی ٹی پلیٹ فارم پر کام کرے گا جس میں تمام شراکت دار بشمول معزز ممبران پارلیمنٹ، مرکزی اور ریاستی حکومتوں کو اجازت ملے گی۔ ایجنسیاں، ضلع حکام وغیرہ فنڈز اور کاموں کی صورتحال کی حقیقی وقت کی بنیاد پر نگرانی کریں۔ تمام بے کار دفعات کو ختم کر دیا گیا ہے اور کئی نئی دفعات کو شامل کیا گیا ہے۔
سائنس اور ٹیکنالوجی کی وزارت
کولکاتہ میں 40ویں آئی این سی اے انٹرنیشنل کانگریس کا آغاز
نئی دلی، 10؍فروری، سائنس و ٹیکنالوجی کی وزارت کے تحت ، نیشنل ایٹلس اینڈ تھیمیٹک میپنگ آرگنائزیشن ، کولکاتہ میں 10 فروری 2021 سے تین روزہ 40ویں آئی این سی اے انٹرنیشنل کانگریس کا انعقاد کر رہی ہے۔ وبا کی صورتحال کو ذہن میں رکھتے اس کانگریس کو فزیکل اور ورچوئل دونوں ہی طریقےسے منعقد کیا جا رہا ہے۔
کانگریس کاافتتاح کرتے ہوئے مغربی بنگال کے گورنر جناب جگدیپ دھنکھڑ نے این اے ٹی ایم او کی مختلف سرگرمیوں کی تعریف کی۔ انہوں نے معذور لوگوں کے لئے کی گئی مختلف سرگرمیوں کو بھی نمایاں کیا۔ انڈین نیشنل کارٹو گرافک ایسوسی ایشن ، کارٹو گرافرس اور ارضی مقامی تکنیک کے ماہرین کے واحد پیشہ ور ادارے کا قیام 7؍ اگست 1979 کو حیدرآباد میں عمل میں آیا تھا۔ یہ دنیا میں اپنی نوعیت کا سب سے بڑا ادارہ بن گیا ہے۔
مغربی بنگال کے گورنر جناب جگدیپ دھنکھڑ کولکاتہ میں 40ویں آئی این سی اے انٹرنیشنل کانگریس کا افتتاح کرتے ہوئے
40ویں آئی این سی اے انٹرنیشنل کانگریس کا مرکزی خیال ‘‘ ڈیجیٹل میپنگ اِنوویشنز اِن میک انڈیا انیشیئٹیوز’’ ہے۔ اس کانگریس میں ملک اور بیرون ملک کے تقریباً 500 ماہرین مرکزی موضوع پر اپنے تحقیق پر مبنی اخذ کئے گئے نتیجوں کو پیش کرنے کیلئے حصہ لے رہے ہیں۔
مغربی بنگال کے گورنر جناب جگدیپ دھنکھڑ این اے ٹی ایم او کے پبلیکیشنز کا اجرا کرتے ہوئے
قومی پالیسیوں میں سائنس، ٹیکنالوجی اور اختراع کے اہدا ف کا انٹیگریشن مستحکم معاشی اور سماجی ترقی کے حصول میں مد د کرتا ہے۔ ہندوستانی پالیسی سازوں نے، مختلف شعبوں میں ٹیکنالوجی کے استعمال کی طرف ان کی توجہ مبذول کرانے کےلئے سبھی فریقوں سے پورے مصنوعات سازی کے شعبے میں حفظانِ صحت ، غذائی تحفظ ، تعلیم اورسپلائی چین جیسے اہم امور اور شعبوں میں جدت طرازی سے آراستہ تصور کو شامل کرنے کی پُرزور اپیل کی ہے۔ ‘ ڈرون’، ‘آرٹیفیشئل انٹیلی جنس’ جیسے ڈیجیٹل میپنگ اختراع کی مدد سے اب بڑے نقشے زیادہ درست تفصیلات  فراہم کرنے کے اہل ہیںَ ، جس کا مطلب ہے کہ نقشے میں دو پک سیل زمین پر 5 سینٹی میٹر کی نمائندگی کرے گا۔اس طرح کے نقشے زمین کے استعمال سے متعلق پروجیکٹوں کے لئے انتظامیہ ا ور منصوبہ سازوں کی مدد کریں گے۔
این اے ٹی ایم او کی ڈائرکٹر ڈاکٹر تاپتی بنرجی اور آئی این سی اے کے صدر نے افتتاحی پروگرام کی صدارت کی۔ انہوں نے کہاکہ ‘‘ کارٹوگرافی یا نقشے بنانے کا علم انسانی تہذیب کے جتنا ہی پراناہےاور یہ تہذیب کے آغاز سے ہی انسانی سرگرمیوں میں اہم کردار ادا کرتا آیا ہے۔ کارٹوگرافی فن تعمیر کی طرح نقشوں کے پروڈکشن اور ری-پروڈکشن کا آرٹ ، سائنس اور ٹیکنالوجی ہے۔ یہ گراف بنانےاور نقشوں کو سمجھنے کی مہارت کی شکل میں کمیونکیشن کا ایک ذریعہ بھی ہے۔ یہ انتہائی مؤثر طریقے سے کمیونکیٹ کرنے اور پیغام پہنچانےکے نقطہ نظر کے ساتھ مقامی حقیقت کے کسی بھی حصے کا عکاس ہوتا ہے۔
ہندوستان کے سروے ایئر جنرل اور ہندوستان کے جیو لوجیکل سروے کے ڈائرکٹر جنرل جنا ب نبین تومر نے کہا کہ قدیم زمانے سے نقشہ تیار کرنے والے  نقشہ بنا رہے ہیں، جو مسافروں اور معدنیات کی کھدائی میں مدد کرتا ہے، لیکن اب ان کا رول کافی وسیع ہے، وہ ترقیاتی منصوبوں کو بنانے میں بھی مدد کر رہےہیں۔
این اے ٹی ایم او نے اس پروقار تقریب میں اپنے پبلیکیشنز کا اجرا کیا۔
شہری ہوابازی کی وزارت
ہوائی اڈوں پر غیر قانونی اسلحہ ، ممنوعہ اشیاء اور نقد و زر و جواہر کی نقل و حرکت کو روکنے کے لئے شہری ہوا بازی سیکورٹی بیورو کی ہدایات
غیر کنٹرول شدہ ؍ ریموٹ ؍ غیر خدماتی ؍ ہوائی پٹی ؍ ایروڈرم ؍ ہیلی پیڈ ، پرائیویٹ ہوائی پٹی ؍
واٹر ڈرومس وغیرہ پر جہازوں کی چیکنگ کے لئے خصوصی انتظامات متعارف کرائے گئے
بی سی اے ایس کے افسران ان ہدایات پر عمل در آمد کے لئے سرپرائز چیکنگ کا اہتمام کیا کریں گے
نئی دلّی ، 18 مارچ ؍بیورو آف سول ایوی ایشن  یعنی شہری ہوا بازی سیکورٹی بیورو نے ہوائی اڈوں پر غیر قانونی اسلحہ ؍ ممنوعہ اشیاء ، نقدی اور زر و جواہرات وغیرہ کی غیر قانونی نقل و حمل کو روکنے کے ضمن میں حفاظتی انتظامات کو مستحکم کرنے کے لئے تفصیلی ہدایات جاری کی ہیں ۔ یہ ہدایات آنے والے عام انتخابات 2019 کے لئے ماڈل ضابطہ اخلاق کا اعلان ہونے کے پس منظر میں جاری کی گئی ہیں ۔
ان میں چند اہم ہدایات درج ذیل ہیں : -
1 با قاعدہ کمرشیل ہوائی اڈوں پر حفاظتی اقدامات کو مستحکم کرنے کے علاوہ غیر کنٹرول شدہ ؍ ریموٹ ؍ غیر خدماتی ؍ ہوائی پٹی ؍ ایروڈرم ، ہیلی پیڈ ؍ پرائیویٹ ہوائی پٹی ؍ واٹر ڈروم وغیرہ پر اڑانوں کو چیک کرنے کے لئے خصوصی اقدامات متعارف کرائے گئے ہیں ۔
2 ڈائرکٹوریٹ جنرل آف سول ایوی ایشن  اور اے اے آئی ؍ اے ٹی سی ریاستی پولیس ، بی سی اے ایس اور انکم ٹیکس محکمے کے ان اڑانوں کے بارے میں پیشگی اطلاع دیں گے ۔
3 ایئر ٹریفک کنٹرول  نہ صرف شیڈولڑ کمرشیل اڑانوں کا ریکارڈ بلکہ پرائیویٹ ایئر کرافٹس یا ہیلی کاپٹروں کا ریکارڈ بھی ریاست کے چیف الیکٹورل افسر  اور ضلع کے ڈی ای او کے ساتھ جس میں ایئر پورٹ واقع ہے ، چارٹرڈ ایئر کرافٹ یا ہیلی کاپٹر کے سفر کا پلان ترجیحی طور پر آدھا گھنٹہ پہلے شیئر کر سکیں گے ۔
4 ریاست کے ڈائرکٹر جنرل آف پولیس صاحبان الیکشن کمیشن کی جانب سے جاری ضابطہ اخلاق کی ہدایات کے مطابق ان اڑانوں کو چیک کرنے کے لئے پولیس عملہ تعینات کریں گے ۔
5 تمام پرائیویٹ ایئر کرافٹ ؍ ہیلی کاپٹر وں کے آپریٹروں کو چاہئیے کہ وہ ان اڑانوں میں لے جائے جا رہے سامان ، سوٹ کیش وغیرہ کی تفصیلات سے ریاستوں کے سی ای او حضرات اور اضلاع کے ڈی ای او حضرات ، ریاستی پولیس اور محکمہ انکم ٹیکس کو با خبر کرائیں ۔
6 ہوائی جہازوں کے ذریعہ نقد رقم کی نقل و حرکت پر سخت نظر رکھنے کے مقصد تمام ہوائی اڈوں پر انکم ٹیکس محکمہ اور سی آئی ایس ایف نگرانی کی سرگرمیوں کے لئے آپسی تعاون میں اضافہ کریں گے ۔ یہ قدامات سی آئی ایس ایف کی جانب سے کئے جا رہے اقدامات کے علاوہ ہیں ۔
بی سی اے ایس کے افسران ان ہدایات پر عمل در آمد کی نگرانی کے لئے ہوائی اڈوں پر اچانک سر پرائز معائنوں کا اہتمام بھی کریں گے ۔
۔ ۔ ۔ ۔ ۔ ۔
(U . 1603
نوجوانوں کے امور اور کھیل کود کی وزارت
ٹی اوپی ایس نے ٹینس کھلاڑی روہن بوپنّاکے جنوری سے جون کے درمیان مختلف ٹورنامنٹوں میں حصہ لینے کی پیشکش کو منظورکرلیاہے جس کے لئے تقریبا 30لاکھ روپے خرچ آئے گا
نئی دہلی ،24مئی :بھارت کے مرد ٹینس ڈبلس کھلاڑی روہن بوپننا نے جنوری سے جون 2021کے درمیان اپنے کوچ اسکاٹ ڈیوڈ اور ڈاکٹرگورگ شکلا کے ساتھ 11ٹورنامنٹوں میں حصہ لینے کی پیش کش کی تھی جسے آج مشن اولمپک سیل کی منعقدہ میٹنگ میں منظوری دے دی گئی ۔ روہن بوپننا کی مرد ڈبلس میں عالمی ریکنگ 39ہے وہ 2016کے ریئواولمپک میں سیمی فائنل کھیل چکے ہیں ۔ آئندہ ٹورنامنٹس میں روہن بوپنانا کے حصہ لینے کے لئے تقریبا 27.61لاکھ روپے جاری کیے گئے ہیں ۔ روہن بوپننا موجودہ اولمپک مدت کے دوران ٹی اوپی ایس سے پہلے ہی 1.24کروڑروپے حاصل کرچکے ہیں ۔
کمیٹی نے مرد ڈبلس کے ٹینس کھلاڑی دیوج شرن کے جنوری سے جون کے درمیان 14ٹورنامنٹوں میں کھیلنے کی پیش کش کو بھی منظور کرلیاہے ۔ کمیٹی نے شرن کی پیش کش کو منظورکرتے ہوئے تقریباً30 لاکھ روپے جاری کرنے کی منظوری دی ہے ، جس میں ہوائی سفر کا خرچ بھی شامل ہے ۔ اس سے قبل شرن موجودہ اولمپک مدت کے دوران ٹی اوپی ایس سے 80.59لاکھ روپے حاصل ہوچکے ہیں ۔
ایشین چیمپیئن ونیش فوگاٹ جولائی میں اولمپک کھیلوں سے پہلے تک سمندرپارممالک میں لگاتارتربیت دیتی رہیں گی ۔ اس سے قبل تربیت سے متعلق ان کی یہ پیشکش بھارتی کشتی فیڈریشن کے توسط سے ٹارگیٹ اولمپک پوڈیم اسکیم نے منظورکی تھی ۔ جس کے تحت بلغاریہ میں اپنے بہترین فن کا مظاہرہ کرنے کے بعد ہنگری پولینڈ میں ان کے تربیت دینے کی اجازت دی گئی تھی ۔
فوگاٹ ، جنھوں نے ستمبر 2019 میں عالمی چیمپین شپ میں 53 کلو گرام وزن کے زمرہ میں اپنا اولمپک کوٹہ محفوظ کرلیا تھا، 9 جون تک بڈا پیسٹ میں تربیت دیں گی،پولینڈ اوپن  میں حصہ لینے کے لئے روانہ ہوں گی اور اس کے بعد بڈا پیسٹ واپس آکر 2 جولائی تک وہیں قیام کریں گی۔اس دوران ان کی کوچ وولر اکوس ، ان کی مددگار ساتھی پرینکا اور ان کی فزیو تھراپسٹ پور نیما رمن نگو مدیر برابر ان کے ساتھ ہوں گی۔ تربیت اور مقابلہ کے لئے ان کی تجویز پر آ نے والا خرچ 20.21 لاکھ روپے ہے ۔ انھیں اب تک ٹارگٹ اولمپک پوڈیم سکیم سے 1.13 روپے کی مالی امداد حاصل ہو چکی ہے۔
ایم او سی نے کشتی دوڑ کے کھلاڑیوں ارجن لال جاٹ اور اروند سنگھ کی تجاویز کو بھی منظوری دے دی ہے ،جس کے تحت اولمپک گیمس کی تیاری کے سلسلے میں انھیں یکم جون سے پرتگال کے پوکینہوہائی پرفارمنس سینٹرمیں 5ہفتے تک تربیت دیناہوگی ۔ دونوں کشتی رانی کے کھلاڑیوں اس مہینے ٹوکیو میں اولمپک کے لئے کوالیفائی کرلیاتھا۔ پولینڈ میں ان کے کیمپ پر تقریبا 21لاکھ روپے کا خرچ آئے گا۔
کشتی رانی کے کھلاڑی ارجن لال جاٹ اوراروندسنگھ ڈیولپمنٹ گروپ سے کورگروپ میں پہنچ گئے تھے جب کہ سیمابسلااور سومت ملک کو حال ہی میں عالمی اولمپک کوالیفائرمیں کوٹہ حاصل کرنے کے بعد کورگروپ میں جگہ مل گئی ۔ ٹینس کھلاڑی انکیتارینا کو بھی حال ہی میں خواتین ڈبلس میں دنیا کے 100ٹاپ کھلاریوں میں جگہ بنانے اور بلی جین کنگ کپ میں ثانیہ مرزا ساتھ کھیلنے کے بعد ٹی اوپی ایس کورگروپ میں داخلہ مل گیا۔
وزارتِ تعلیم
تعلیم کے ذریعے نوجوانوں کا مستقبل بنایا جانا
ریاستی وزیر تعلیم کے وزیرمملکت ڈاکٹر سبھاش سرکار نے آج راجیہ سبھا میں ایک تحریری جواب میں بتایا کہ بھارتی حکومت نے تعلیم سے متعلق دانشورانہ صلاحیت، اختراعات اور مضبوط پالیسیوں کے ساتھ نئے مستقبل کی تعمیر میں نوجوانوں کی مدد کرنے کے لیے، 29.07.2020 کو قومی تعلیمی پالیسی 2020 کا اعلان کیا تھا۔ اس میں بھارتی اخلاقیات سے منسلک ایک تعلیمی نظام کا تصور کیا گیا ہے جو بھارت کو تبدیل کرنے میں براہ راست تعاون فراہم کرتا ہے، یعنی بھارت ، سب کو اعلیٰ معیار کی تعلیم، اختراعات اور تحقیق فراہم کرکے پائیدار طور پر ایک مساوی اور متحرک علمی معاشرے میں تبدیل کرتا ہے اور اس طرح اس کے طلباء کو ضروری مہارتوں اور علم کے ساتھ بھارت کو عالمی علم کی سپر پاور بنانے میں مدد کرتا ہے۔
ملک کو اعلیٰ تعلیم میں خود کفیل بنانے کے لیے، تعلیم کی وزارت ، این ای پی 2020 کے نفاذ کے لیے تمام متعلقہ فریقوں کے ساتھ مکمل طریقے سے سے پیروی کر رہی ہے، جس میں دیگر باتوں کے ساتھ ساتھ اعلیٰ تعلیمی نظام کی طرف پیش قدمی بھی شامل ہے جس میں بڑی، کثیر الضابطہ جامعات اور کالج شامل ہیں ،جو مقامی/ بھارتی زبانوں میں تعلیم دیئے جانے کا ذریعہ پیش کرتے ہیں۔ایچ ای آئیزا سٹارٹ اپ انکیوبیشن سینٹرز، ٹیکنالوجی ڈیولپمنٹ سینٹرز وغیرہ کو صنعت سے زیادہ تعلیمی روابط کے ساتھ قائم کرکے تحقیق اور اختراع پر توجہ دے رہے ہیں۔ ایچ ای آئیز نے ہنر، روزگار اور صنعت کاری کو فروغ دینے کے لئے انٹرنشپ/اپرنٹس شپ ایمبیڈڈ ڈگری پروگرام شروع کیے ہیں۔
پچھلے کچھ سالوں کے دوران، اعلیٰ تعلیم کے شعبے میں خود کفالت حاصل کرنے کے لیے متعدد تعلیمی ادارے قائم کیے گئے ہیں جیسے کہ 7 نئے آئی آئی ایمس ، 6 نئے آئی آئی ٹیز  ، پالکڈ، جموں، بھیلائی، گوا، دھارواڑ) اور آئی ایس ایم دھنباد کو آئی آئی ٹی میں تبدیل کیا گیا، 2 نئے آئی آئی ایس ای آرز ، 01 نئے این آئی ٹی ، 20 ٓئی آئی آئی ٹیز - پی پی پی کو قومی اہمیت کا حامل ادارہ  قرار دیا گیا، 16 آئی آئی آئی ٹیز اور آئی آئی آئی ٹی - 1 کُرنول، موتیہاری، بہار میں 01 نئی مرکزی یونیورسٹی قائم کی گئی ہے۔
حکومت نہ صرف ملک کے اعلیٰ تعلیمی اداروں سے پاس آؤٹ ہونے والے طلبہ کو برقرار رکھنے کے لیے عہد بستہ ہے، بلکہ غیر مقیم بھارتیوں کو بھی ملک واپس لانے کے لیے پرعزم ہے۔ وزیراعظم ریسرچ فیلوشپ اسکیم کے تحت منتخب طلبا کو بھارتی یونیورسٹیوں/ اداروں میں پی ایچ ڈی کرنے کے لیے پرکشش فیلوشپ کی پیشکش کی جاتی ہے۔ حکومت نے آئی آئی ٹیز - مدراس، بمبئی، کھڑگ پور، کانپور، دہلی، گوہاٹی، حیدرآباد، گاندھی نگر اور آئی آئی ایس سی، بنگلور میں ریسرچ پارکس کے قیام کو منظوری دی ہے تاکہ ملک میں تحقیقی ماحولیاتی نظام کو بڑھایا جا سکے تاکہ طلباء بھارت میں اپنے آر اینڈ ڈی کو آگے لے جا سکیں۔ جدید تحقیق. تعلیمی اداروں میں انکیوبیشن سینٹرز اپنے اسٹارٹ اپ مرحلے کے ذریعے کاروباری افراد کو مسابقتی مارکیٹ میں بنے رہنے اور اس مرحلے تک پہنچنے میں مدد فراہم کرکے ٹیکنالوجی اور علم پر مبنی معاہدوں کو پروان چڑھانے کی کوشش کرتے ہیں جس کے ذریعہ وہ اپنے منصوبوں کو مزید بڑھا سکتے ہیں۔
قبائیلی امور کی وزارت
قبائلی امور کی وزارت نے یوم جمہوریہ پریڈ 2021 میں شرکت کرنے والے قبائلی مہمانوں کے لئے استقبالیہ کی میزبانی کی
قبائلی افراد ملک کے لئے باعث فخر ہیں: جناب ارجن منڈا
نئی دہلی، 02: فروری 2021:قبائلی امور کی وزارت نےیوم جمہوریہ پریڈ 2021 میں شرکت کرنے والے قبائلی مہمانوں کے لئے آج پی ایس او آئی لانز ، چانکیہ پوری نئی دلی میں ایک استقبالیہ کی میز بانی کی ۔یہ وزارت ہرسال یوم جمہوریہ کے موقع پر مختلف ریاستو ں اور مرکز کے زیر انتظام خطوںمیں رہنے والے قبائلی فنکاروں کو مہمانوں کے طور پر قومی راجدھانی میں مدعو کرتی ہے۔اس سال 22 ریاستوں اور مرکز کے زیر انتظام خطوں کے 63 قبائلی فنکاروں اور رابطہ افسروں نے وزیراعظم سے ملاقات کرنے کے علاوہ یوم جمہوریہ سے متعلق مختلف سرکاری تقریبات میں شرکت کی۔
قبائلی امور کے مرکزی وزیر جناب ارجن منڈا قبائلی امور کی وزیر مملکت محترمہ رینوکاسنگھ سروتا نے قبائلی فنکاروں کواعزاز سے نوازا۔انہوں نے ان کے تخلیقی ،ثقافتی فن کے مظاہرے کے لئے قبائلی فنکاروں کو مبارکباد پیش کی ۔
اسٹیل اورکانکنی کے وزیرمملکت جناب پھگن سنگھ کلاسٹے ،قبائلی امور کے سابق مرکزی وزیر جناب جوا اوراؤں اور کئی ارکان پارلیمنٹ اور متعدد معززین نے قبائلی فنکاروں کے فن کے مظاہرے کودیکھا ۔
اس موقع پر حاضرین سے خطاب کرتے ہوئے جناب ارجن منڈا نے کہا کہ قبائلی لوگ ملک کے لئے باعث فخر ہیں۔وزیرموصوف نے کہا کہ آئینی اقدار اور ضابطے اس بات کو یقینی بناتے ہیں کہ اپنی مالامال ثقافت قدرت سے نزدیکی اور اس کی فہم زندگی گزارنے کے سادہ اور منفرد طریقے اور جمہوری روایات کی وجہ سے قبائلی ترقی کرنے کی صلاحیت رکھتے ہیں۔ جناب ارجن منڈا نے کہا کہ قبائلیوں کے مالا مال ہونے کا پتہ اسی سے چلتا ہے کہ ہرایک قبائلی برادری کی اپنی ثقافت، روایتیں، طرز ِرقص وموسیقی ہیں۔قبائلی ، ملک کے جغرافیائی علاقے کے اعتبار سے 40فیصد علاقے میں آباد ہیں اور وہاں پر خدمات انجام دیتے ہیں۔انہوں نے کہا کہ قبائلیوں کو اس طریقے سے اپنے قدرتی ماحول کو فروغ دیناچاہئے ،جس سے وہ ملک کی تعمیر میں تعاون کرسکیں۔وزیرموصوف نے کہا کہ ہمارے وزیر اعظم کا وژن بھی یہی ہے۔اسی وجہ سے قبائلی ریاستوں میں ون دھن کیندر قائم کئے جارہے ہیں تاکہ قبائلی لوگ اپنے چھوٹی موٹی جنگلی پیداوار سے اپنا روزگار پیدا کرسکیں اور اپنی منفرد پیداوار کو بہتربناکر اس کی قیمت میں اضافہ کرکے اور مارکیٹنگ کے ذریعہ اپنی آمدنی میں اضافہ کرسکیں ۔ قبائلیوں کو بااختیار بنانے کا ذکر کرتے ہوئے انہوں نے کہا کہ یوم جمہوریہ کی تقریب میں نہ صرف قبائلی ثقافت کے مالامال ہونے کا اظہار کیا جاتا ہے بلکہ ان آئینی ضابطوں اور قوانین پر بھی روشنی ڈالی جاتی ہے، جو قبائلیوں کو بااختیار بناتے ہیں اور جنگلات جیسے قدرتی وسائل کو تحفظ فراہم کرتے ہیں۔ جناب ارجن منڈا نے کہا کہ ہرایک ریاست کا یہ فرض ہے کہ وہ اس بات کو یقینی بنائے کہ وہ قبائلی آبادی کو ان کے حقوق اور فرائض سے واقف کرایا جائے۔
قبائلی فنکاروں کے شاندار مظاہرے کی تعریف کرتے ہوئے محترمہ رینوکا سنگھ سروتا نے کہا کہ ملک بھر کے قبائلیوں کو سب کا ساتھ سب کا وکاس کے لئے مل کر کام کرنا چاہئے اور ’ووکل فار لوکل‘ کو فروغ دینا چاہئے۔
آج کے پروگرام میں اروناچل پردیش ،چھتیس گڑھ ، گجرات ، مہاراشٹر ،سکم ،اتراکھنڈ اور لداخ ریاستوں سے آنے والے جھانکی کلاکاروں میں روایتی ثقافتی فن کا مظاہرہ کیا۔جھارکھنڈ سے خصوصی طورپر مدعو کئے گئے فنکاروں کے ذریعہ قبائلی گیت اور رقص کا مظاہرہ اس شام خصوصی توجہ کامرکز رہا۔ناظرین فنکاروں کے مظاہرے سے بہت محظوظ ومبہوت ہوئے ۔
مواصلات اور اطلاعاتی ٹیکنالوجی کی وزارت
بھارت انٹرنیٹ اتسو انٹرنیٹ کی تبدیلی کی طاقت کا مظاہرہ کرتے ہوئے زبردست شرکت کے ساتھ کامیابی کے ساتھ اختتام پذیر ہوا
محکمہ ٹیلی مواصلات  کو ”بھارت انٹرنیٹ اتسو“ کے کامیاب اختتام کا اعلان کرتے ہوئے خوشی ہو رہی ہے، یہ ایک ایسا جشن ہے جس نے ملک کے کونے کونے سے شہریوں کو اپنی کہانیوں/ ویڈیوز کا اشتراک کرنے کے لیے اکٹھا کیا کہ انٹرنیٹ نے ان کی زندگیوں کو کیسے بدلا ہے۔ ایم وائی جی او وی کے تعاون سے 45 دنوں  تک منعقد ہونے والے اس پروگرام میں 24,000 سے زیادہ لوگوں کی شرکت کے ساتھ زبردست ردعمل دیکھنے میں آیا جس میں سماجی و اقتصادی ترقی پر انٹرنیٹ کے گہرے اثرات کو اجاگر کیا گیا۔
ایم وائی جی او وی کے ساتھ شراکت داری میں ڈی او ٹی، ہر اس شرکت کنندہ کا تہہ دل سے شکریہ ادا کرتا ہے جس نے بھارت انٹرنیٹ اتسو میں اپنی کہانیوں/ ویڈیوز کا اشتراک کیا۔ بڑی تعاد  میں لوگوں کی موجودگی انفرادی زندگیوں، کمیونٹیز اور مجموعی طور پر ملک کی ترقی پر انٹرنیٹ کے اثرات کی وسیع پیمانے پر پہچان کی عکاسی کرتی ہے۔
7 جولائی 2023 کو اپنے آغاز کے بعد سے، بھارت انٹرنیٹ اتسو میں ہندوستان بھر سے افراد، برادریوں اور تنظیموں کی کہانیوں/ ویڈیوز کی ایک غیر معمولی تعداد حاصل ہوئی۔ یہ دل کو چھو لینے والی ویڈیوز یہ ظاہر کرتی ہیں کہ کس طرح انٹرنیٹ روزمرہ کی زندگی کا ایک لازمی حصہ بن گیا ہے، جس سے ترقی، رابطے اور علم کے اشتراک کو ممکن بنایا گیا ہے جیسا کہ پہلے کبھی نہیں ہوا۔ اس تقریب میں تعلیم اور صحت کی دیکھ بھال سے لے کر کاروباری اور ثقافتی تحفظ تک کے متنوع شعبوں پر محیط کہانیاں حاصل ہوئیں۔
تقریب کے اختتام پر، سب سے زیادہ اثر انگیز کہانیوں/ویڈیوز کو منتخب کرنے کے لیے جانچ کا عمل شروع ہو گیا ہے۔ جیتنے والوں کا تعین کرنے کے لیے جیوری ہر جمع کی گئی ویڈیو/کہانی کا باریک بینی سے جائزہ لے گی۔ تعریف کے ایک حصے کے طور پر شرکا کو درج ذیل طور پر اعزاز دیا جائے گا:
- بہترین تین کہانیوں/ ویڈیوز کو بالترتیب 15,000، 10,000 اور 5000 روپے کے نقد انعامات اور سرٹیفکیٹ دیے جائیں گے۔
- ہر ریاست/ یو ٹی سے ایک بہترین کہانی/ ویڈیو کو سرٹیفکیٹ کے ساتھ 1,000 روپے کا نقد انعام دیا جائے گا۔
- اس کے علاوہ، مزید 10 بہترین کہانیوں/ ویڈیوز کو تعریفی سرٹیفیکیٹ سے نوازا جائے گا۔
- یہ کہانیاں/ویڈیوز وزارت مواصلات، حکومت ہند کے مختلف سوشل میڈیا پلیٹ فارموں پر نمایاں ہوں گی۔
بھارت انٹرنیٹ اتسو کی زبردست کامیابی ہر شہری کو محفوظ، قابل بھروسہ اور سستی ٹیلی کمیونیکیشن خدمات فراہم کرنے کے محکمہ ٹیلی کمیونیکیشن کے عزم کا اعادہ کرتی ہے، اس بات کو یقینی بناتے ہوئے کہ ڈیجیٹل دور کے فوائد ملک کے کونے کونے تک پہنچ جائیں۔
بھارت انٹرنیٹ اتسو کے بارے میں مزید اپ ڈیٹس اور معلومات کے لیے براہ کرم https://innovateindia.mygov.in/bharat-internet-utsav/ ملاحظہ کریں۔
سائنس اور ٹیکنالوجی کی وزارت
سی ایس آئی آر – این آئی ایس سی پی آر کے ون ویک ون لیب پروگرام کے تحت طلبا- سائنس رابطہ تقریب کا انعقاد
سی ایس آئی آر - نیشنل انسٹی ٹیوٹ آف سائنس کمیونیکیشن اینڈ پالیسی ریسرچ  نے 13 ستمبر 2023 کو نئی دہلی میں اپنے ایک ہفتہ ایک لیب پروگرام کے ایک حصے کے طور پر ‘‘اسٹوڈنٹ-سائنس کنیکٹ پروگرام’’ یعنی طلبا-سائنس رابطہ تقریب کا انعقاد کیا۔ اس تقریب میں کیندریہ ودیالیہ وکاسپوری، کیندریہ ودیالیہ دوارکا اور ایم ایم پبلک اسکول کے 150 سے زائد طلباء نے شرکت کی۔ جگیاسا ٹریننگ اور ایچ آر ڈویژن، سی ایس آئی آر – این آئی ایس سی پی آر کے سربراہ جناب سی بی سنگھ نے پروگرام کا ایک جائزہ پیش کیا۔ سی ایس آئی آر – این آئی ایس سی پی آر کی ڈائرکٹرپروفیسر رنجنا اگروال نے شرکاء کو مبارکباد دی اور اس موقع پر اپنے تعارفی کلمات پیش کیے۔ پروفیسر اگروال نے پروگرام کے لیے منتخب کیے گئے دو موضوعاتی شعبوں یعنی موٹے اناج اور سائنسی طور پر توثیق شدہ ہندوستانی روایتی علم کی مطابقت پر زور دیا ۔
تقریب میں ممتاز شخصیات نے 2023-2022 کے دورانیے پر مشتمل این آئی ایس سی پی آر جگیاسا کی سالانہ رپورٹ کا بھی اجرا کیا ۔
اس پروگرام میں سابق ڈائریکٹر جنرل، سی ایس آئی آر ڈاکٹر شیکھر سی منڈے اور ، چیئرمین،اے ایس آر بی نئی دہلی ڈاکٹر سنجے کمار نے بھی شرکت کی۔ ڈاکٹر منڈے نے سی ایس آئی آر – این آئی ایس سی پی آر کی طرف سے کم ہوتے ہوئے ہندوستانی روایتی علم کے تحفظ اور احیاء میں کی گئی کوششوں پر روشنی ڈالی۔ انہوں نے این آئی ایس سی پی آر کی اشاعت "ویلتھ آف انڈیا" کی اہمیت پر زور دیا۔ ڈاکٹر سنجے کمار نے تفریح، ٹیم ورک کے ذریعے سیکھنے کی اہمیت اور توسیع شدہ خاندان کے ساتھ بامعنی روابط قائم کرنے کی ضرورت پر زور دیا۔ حیدرآباد یونیورسٹی کی پروفیسر شرمستھا بنرجی نے تقریب کے دوران کلیدی خطبہ دیا۔ پروفیسر بنرجی نے سائنس اور ٹکنالوجی کے شعبوں میں ہندوستان کی گراں قدر دین اور تعاون کے بارے میں بات کی۔ انہوں نے دیگر موضوعات کے ساتھ ساتھ چندریان-3، کووڈ 19 ویکسین کی تیاری ، 3ڈی آرگن پرنٹنگ ٹیکنالوجی، نمایاں مثالوں سے واضح کی۔ تقریب میں این آئی ایس سی پی آر جگیاسا کی سالانہ رپورٹ، جس میں 2022-2023 کی مدت کا احاطہ کیا گیا، کا اجرا بھی کیا گیا ۔
اس موقع پر سی ایس آئی آر – این آئی ایس سی پی آر کے پرنسپل سائنس داں ڈاکٹر سمن رے نے طالب علموں کو موٹے اناجوں کی غذائی اہمیت کے بارے میں آگاہ کیا جس میں ان کے غذائیت کے اجزا اورکھانا پکانے کی روایتی ترکیبیں شامل ہیں۔ سی ایس آئی آر – این آئی ایس سی پی آر میں پرنسپل سائنٹسٹ اور پی آئی- ایس وی اے ایس ٹی آئی ڈاکٹر چارو لتا کے نے "معاشرے کو سائنسی طور پر توثیق شدہ روایتی علم و دانش " کے موضوع پر ایک تقریر کی، جس میں ہندوستانی روایتی علم و دانش کے تحفظ اور اسے برقرار رکھنے کی اہمیت پر زور دیا۔ ڈاکٹر لتا نے سی ایس آئی آر – این آئی ایس سی پی آر کی طرف سے قومی پہل قدمی ایس وی اے ایس ٹی آئی کے تحت سائنسی طور پر توثیق شدہ روایتی علم و دانش کی دستاویزات اور معاشرے میں ابلاغ میں کئے گئے کام پر بھی روشنی ڈالی۔ سی ایس آئی آر – این آئی ایس سی پی آر کے سائنسدان ڈاکٹر پرمانند برمن نے روایتی علم پرمعلومات عامہ سے متعلق ایک دلچسپ کوئز مقابلہ کا انعقاد کیا۔ اس کوئز کےبعد سائنس کمیونیکیشن کے موضوع پر مبنی ایک کٹھ پتلی شو کا انعقاد کیا گیا ۔ اور آخرمیں سی ایس آئی آر – این آئی ایس سی پی آر میں خام مال کے نبات خانہ اور جڑی بوٹیوں کے میوزیم اور آیور واٹیکا کے دورے کے ساتھ اس تقریب کا اختتام ہوا۔
وزارت خزانہ
حکومت نے آلہ تنفس ، پی پی ای ، کووڈ کے جانچ کے کٹ ، چہرے پر لگائے جانے والے ماسک اور سرجیکل ماسک کی درآمد پر بنیادی کسٹم محصول اور صحتی محصول میں رعایت فراہم کی
نئی دہلی،09 اپریل : کووڈ-19 کی صورتحال کے پس منظر میں وینٹی لیٹروں اور دیگر اشیاء کی فوری ضرورت کا احساس کرتے ہوئے مرکزی حکومت نے درج ذیل ساز و سامان کو درآمد پر فوری طور پر بنیادی کسٹم محصول اور صحت محصول میں رعایت دینے کا فیصلہ کیا ہے۔
- وینٹی لیٹرس
- چہرے پر لگائے جانے والے ماسک اور سرجیکل ماسک
- ذاتی تحفظ کے سازو سامان 
- کووڈ -19 کی جانچ کے کٹ
- مذکورہ سازو سامان تیار کرنے کے لئے درکار دیگر ضروری اشیاء
بنیادی کسٹم محصول کی یہ رعایت 30 ستمبر 2020 تک دستیاب رہے گی۔